Na temelju članka 48. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19. i 57/22) i članka 46. Statuta Općine Kloštar Podravski („Službeni glasnik Koprivničko-križevačke županije“ broj 4/21), općinski načelnik Općine Kloštar Podravski podnosi

I Z V J E Š Ć E

o izvršenju Programa javnih potreba u predškolskom odgoju

na području Općine Kloštar Podravski u 2022. godini

I.

Izvješćem o izvršenju Programa javnih potreba u predškolskom odgoju na području Općine Kloštar Podravski u 2022. godini (u daljnjem tekstu: Izvješće) obuhvaćene su djelatnosti u predškolskom odgoju na području Općine Kloštar Podravski u 2022. godini.

II.

Program javnih potreba u predškolskom odgoju na području Općine Kloštar Podravski u 2022. godini (u daljnjem tekstu: Program) donesen je 6. prosinca 2021. godine, a objavljene su u „Službenom glasniku Koprivničko-križevačke županije broj 28/21.

III.

U tijeku 2022. godine iz Programa planirano je i ostvareno:

* za sufinanciranje boravka djece u dječjim vrtićima

(Dječji vrtić „Maslačak“ Đurđevac, Dječji vrtić „Potočnica“, Dječji vrtić „Bubamara“ i Dječji vrtić „Igra“ Kloštar Podravski ) planirano je 600.000,00 kuna a ostvareno 480.450,00 kuna,

* za rad igraonice za djecu u okviru udruge Društvo Naša djeca Kloštar Podravski planirano je 20.000,00 kuna a ostvareno 1.000,00 kuna.

IV.

Ovo Izvješće stupa na snagu osmog dana od dana objave u "Službenom glasniku" Koprivničko-križevačke županije.

OPĆINSKI NAČELNIK

OPĆINE KLOŠTAR PODRAVSKI

KLASA: 601-01/23-01/01

URBROJ: 2137-16-01/01-23-01

Kloštar Podravski, 23. svibnja 2023.

OPĆINSKI NAČELNIK:

Siniša Pavlović